উত্তর - বারনৌলির নীতি অনুসারে, কোনো গ্যাস বা তরল গতিশীল হলে যে স্থানে ওই গ্যাস বা তরলের বেগ বেশি সেই স্থানে ওই গ্যাস বা তরলের চাপ কম হয়। খাতার পৃষ্ঠার মতো দুটো কাগজকে সমান্তরালভাবে ধরে মাঝখানে জোরে ফুঁ দিলে কাগজদুটির মধ্য দিয়ে ফুঁ-এর বায়ু যখন বেগে প্রবাহিত হচ্ছে তখন ওই জায়গার বায়ুর চাপ কমে যাচ্ছে। ফলে কাগজের দুই পাশের বায়ু কাগজ দুটোর উপর লম্বভাবে যে চাপ দেয় তা ভেতরে ফুঁ-এর জায়গার বায়ুর চাপের থেকে বেশি।তাই কাগজ দুটো খুব কাছাকাছি এসে জোড়া লেগে যায়।